Der blev helt tavst i den svenske delegation i Geneve fredag eftermiddag, da det sidste værtsnavn til EM 2020 blev trukket. Glasgow.

I vores naboland mod øst havde de blå-gule nemlig satset hårdt på at lande et værtskab i Stockholm. Blandt andet har man bygget den 2,8 milliarder dyre Friends Arena som nyt nationalstadion i hovedstaden, der blandt andet var tiltænkt en rolle som EM-arena med sine 50.000 sidepladser.

Læs også : Danmark lammetævede Sverige i kamp om EM-værtskab

- Vi har hørt så meget positivt om vores arena og tidligere arrangementer, at jeg er meget overrasket over, at vi ikke er blevet valgt. Det føles umådeligt tungt, og jeg er frygtelig skuffet og bedrøvet, lyder det fra formanden for Sveriges fodboldforbund, Karl-Erik Nilsson, skriver Aftonbladet.

Største fiasko indtil nu

- Vi vil nu stille spørgsmål til dem, der ikke har stem på os. Jeg er ikke sikker på, at vi får et svar, siger han.

Læs også : OVERBLIK Her er alle værtslandene til EM 2020

Aftonbladet er også selv ude med riven efter den svenske EM-fadæse.

- Den største fiasko for Friends Arena indtil nu – og det siger ikke så lidt, skriver Aftonbladets klummeskribent Patrik Sjögren.

Han henviser til, at Friends Arena har være et omblæst projekt gennem længere tid. Opførslen er gået en milliard over budgettet, græstæppet er blevet udråbt som et af Europas værste og taget på parken kan ikke trækkes for hurtigt nok, hvis det regner. Det er bare et par af de negative overskrifter, som det dyre prestigebyggeri har trukket.

Læs også : DBU-formand: Nu skal vi altså kvalificere os til EM 2020

Patrik Sjögren funderer også over, at Rusland, som befinder sig i en krigslignende tilstande med Ukraine, får tildelt et værtskab dagen efter det ukrainske fodboldforbund i et åbent brev til Fifa og Uefa kræver Rusland udelukket fra al fodbold på klub- og landsholdsplan.

En anden stor svensk avis, Expressen, er også ude med riven efter det svenske fodboldforbund.

https://twitter.com/SportExpressen/status/512926843306274816

Hånlige fans

På Twitter er der også masser af brok og hånlige kommentarer til, at Sverige blev forbigået.

https://twitter.com/jaxonville99/status/512932247251730432

https://twitter.com/NiclasHagberg/status/512928248234524673

Som den svenske sportskommentator Chris Härenstam skriver på twitter, så må svenskerne nu krydse Øresundsbroen for at se EM-fodbold i 2020.